Werner von Siemens

Verneris fon Zymensas (; 1816 m. gruodžio 13 d. Lentėje prie Hanoverio – 1892 m. gruodžio 6 d.) – vokiečių išradėjas ir pramonininkas, didžiausio pasaulyje elektrotechnikos koncerno steigėjas. Pagal Zymenso pavardą pavadintas SI sistemos matavimo vienetas – simensas.

 Biografija

Verneris fon Zymensas gimė 1816 m. gruodžio 13 d. Lentėje prie Hanoverio. Nors buvo nepaprastai gabus technikai, dėl finansinių nepriteklių negalėjo studijuoti. 1835 m. pašauktas į Prūsijos armiją. Siekdamas užsidirbti pinigų, eksperimentavo su broliu, darė išradimus. 1846 m. jis sukonstravo elektrinį rodyklinį ir spausdinantį telegrafą. Po metų kartu su Johanu Georgu Halske Berlyne įsteigė firmą „Die Telegraphen-Bauanstalt Siemens&Halske“, kuri vėliau išaugo į pasaulinį koncerną „Siemens AG“. Nuo 1849 m., pasitraukęs iš armijos, Zymensas visą dėmesį skyrė techniniams išradimams. 1866 m. jis atrado dinamo elektrinį dėsnį, kuris tapo pagrindiniu elektros energijos dėsniu. Dar vienas reikšmingas Zymenso atradimas – besiūlė elektros laidų izoliacija. Visame pasaulyje jis tiesė telegrafo linijas ir povandeninius kabelius. Zymensas taip pat sukūrė elektrinį garvežį (1879 m.),Sitting is Good – Riding is Better – Electric Trains are the Best. 2018-05-31 Transportationhistory.org (tikrinta 2025-04-26). elektrinį liftą (1880 m.), elektrinį tramvajų (1881 m.), padėjo steigti fizikos, technikos srityje veikusias institucijas.

1880 m. už gyvenimo nuopelnus jam suteiktas bajoro titulas. 1892 m. gruodžio 6 d. Berlyno Šarlotenburge vienas garsiausių vokiečių pramonininkų ir išradėjų mirė.Werner von Siemens. Britannica.com (tikrinta 2025-04-26).

 Šaltiniai 

Siemens
Siemens